กฎกระทรวง (พ.ศ. 2504) ออกตามความในพระราชบัญญัติวิธีการงบประมาณ พ.ศ. 2502
ประกาศวันที่ 1961-01-27

content: กฎกระทรวง (พ.ศ. ๒๕๐๔) ออกตามความในพระราชบัญญัติวิธีการงบประมาณ พ.ศ. ๒๕๐๒
content: อาศัยอำนาจตามความในมาตรา ๙ ทวิ แห่งพระราชบัญญัติวิธีการงบประมาณ พ.ศ. ๒๕๐๒ ซึ่งแก้ไขเพิ่มเติมโดยพระราชบัญญัติวิธีการงบประมาณ (ฉบับที่ ๒) พ.ศ. ๒๕๐๓ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
sectionNo: 1
content: ข้อ ๑ การกู้เงินตามมาตรา ๙ ทวิ แห่งพระราชบัญญัติวิธีการงบประมาณ พ.ศ. ๒๕๐๒ ซึ่งแก้ไขเพิ่มเติมโดยพระราชบัญญัติวิธีการงบประมาณ (ฉบับที่ ๒) พ.ศ. ๒๕๐๓ เรียกว่า “เงินกู้ครั้งที่ ๑ (เงินตราต่างประเทศ) พ.ศ. ๒๕๐๔” ให้กำหนดเป็นเงินดอลลาร์สหรัฐอเมริกา มีจำนวนสิบสี่ล้านดอลลาร์
sectionNo: 1
content: เท่ากับเงินตราไทยสองร้อยแปดสิบล้านบาท โดยคิดอัตราแลกเปลี่ยนหนึ่งดอลลาร์สหรัฐอเมริกาต่อยี่สิบบาท
sectionNo: 2
content: ข้อ ๒ เงินกู้ครั้งที่ ๑ (เงินตราต่างประเทศ) พ.ศ. ๒๕๐๔ ให้ออกเป็นพันธบัตรชนิดจดทะเบียน ออกจำหน่ายตามราคาที่ตราไว้เป็นหน่วยละหนึ่งล้านดอลลาร์สหรัฐอเมริกา มีอัตราดอกเบี้ยดังนี้ (๑) อัตราดอกเบี้ยร้อยละสามต่อปี จำนวนเงินแปดล้านดอลลาร์สหรัฐอเมริกา (๒) อัตราดอกเบี้ยร้อยละสามครึ่งต่อปี
sectionNo: 2
content: จำนวนเงินหกล้านดอลลาร์สหรัฐอเมริกา กระทรวงการคลังจะประกาศให้ทราบในการขอกู้เป็นคราว ๆ ว่า เป็นการขอกู้สำหรับพันธบัตรรายใด
sectionNo: 3
content: ข้อ ๓ พันธบัตรรายนี้ออกจำหน่ายเป็นคราว ๆ ตามความต้องการของกระทรวงการคลัง และมีกำหนดเวลาชำระต้นเงินคืนภายในหนึ่งปี นับแต่วันที่จำหน่ายพันธบัตร กำหนดเวลาชำระต้นเงินคืนตามความในวรรคก่อนจะขยายออกไปอีกครั้งละหนึ่งปี แต่ไม่เกินห้าปีได้ก็แต่โดยความตกลงของกระทรวงการคลัง และผู้มีกรรมสิทธิ์ในพันธบัตร
sectionNo: 4
content: ข้อ ๔ พันธบัตรรายนี้ให้เป็นไปตามแบบท้ายกฎกระทรวงนี้ และมิให้ถือว่าพันธบัตรฉบับใดสมบูรณ์ เว้นแต่พนักงานเจ้าหน้าที่ซึ่งรัฐมนตรีว่าการกระทรวงการคลังได้แต่งตั้งขึ้นโดยประกาศในราชกิจจานุเบกษาได้ลงลายมือชื่อกำกับในพันธบัตรนั้นแล้ว
sectionNo: 5
content: ข้อ ๕ การจ่ายดอกเบี้ยให้จ่ายเป็นเงินดอลลาร์สหรัฐอเมริกา และให้จ่ายในวันที่ชำระต้นเงินของพันธบัตรคืน ดอกเบี้ยให้คำนวณตั้งแต่วันที่จำหน่ายพันธบัตรถึงวันที่ชำระต้นเงินของพันธบัตรคืน ในกรณีที่มีการขยายกำหนดเวลาชำระต้นเงินของพันธบัตรคืนตามข้อ ๓ วรรคสอง
sectionNo: 5
content: ผู้มีกรรมสิทธิ์ในพันธบัตรจะขอรับดอกเบี้ยสำหรับพันธบัตรที่มีอายุครบรอบปีหนึ่ง ๆ ก็ได้
sectionNo: 6
content: ข้อ ๖ กระทรวงการคลังจะชำระต้นเงินของพันธบัตรคืนทั้งหมดหรือแต่บางส่วนเป็นเงินดอลลาร์สหรัฐอเมริกา ก่อนกำหนดเวลาชำระต้นเงินคืนก็ได้ โดยแจ้งให้ผู้มีกรรมสิทธิ์ในพันธบัตรทราบล่วงหน้าไม่น้อยกว่าเจ็ดวัน
sectionNo: 7
content: ข้อ ๗ ให้ธนาคารแห่งประเทศไทยเป็นผู้ออกพันธบัตรและจัดการเกี่ยวกับเงินกู้รายนี้
sectionNo: 8
content: ข้อ ๘ ให้กำหนดค่าใช้จ่ายและค่าธรรมเนียมในการจัดการเกี่ยวกับพันธบัตรรายนี้ให้แก่ธนาคารแห่งประเทศไทย ดังต่อไปนี้ (ก) ค่าใช้จ่ายในการจัดการเกี่ยวกับพันธบัตรเท่าที่จ่ายจริง (ข) ค่าธรรมเนียมในการจัดการเกี่ยวกับพันธบัตรในอัตราร้อยละ ๐.๐๖๒๕ ของจำนวนเงินค่าพันธบัตรที่จำหน่ายได้
sectionNo: 8
content: ดอกเบี้ยที่จ่ายและต้นเงินของพันธบัตรที่ชำระคืน
sectionNo: 9
content: ข้อ ๙ ในการประกอบธุรกิจทั้งปวงเกี่ยวกับเงินกู้รายนี้เศษของหนึ่งเซ็นต์ให้ปัดทิ้ง
content: ให้ไว้ ณ วันที่ ๒๗ มกราคม พ.ศ. ๒๕๐๔ สุนทร หงส์ลดารมภ์ รัฐมนตรีว่าการกระทรวงการคลัง
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากกระทรวงการคลังเห็นเป็นการสมควรที่จะกู้เงินมาใช้จ่ายในราชการโดยอาศัยอำนาจตามพระราชบัญญัติวิธีการงบประมาณ (ฉบับที่ ๒) พ.ศ. ๒๕๐๓ จึงจำเป็นต้องออกกฎกระทรวงเพื่อให้การกู้เงินได้สำเร็จลุล่วงไป